હું INFOSYS માં કામ કરતી કોમ્પ્યુટર એન્જીનીયર છું, અને મારી સંભાળ રાખનાર એક જવાબદાર પતિ ને પરણેલી છું. એટલે બહાર ના લોકો ને એમ લાગે કે હું સંપૂર્ણ જીવન જીવું છું, પરંતુ અંદર મને હંમેશા કશુંક ખૂટે છે એમ લાગતું હતું. હું આંતરમુખી વ્યક્તિ હતી, હંમેશા દુઃખી રહેતી, મારી આજુબાજુ ની નાની વસ્તુઓ /વ્યક્તિઓ થી પરેશાન રહેતી. હું મારી લાગણીઓ શબ્દો માં વ્યક્ત કરી શકતી ન હતી, અને મોટેભાગે ચુપ રહેતી. જ્ઞાનવિધિ લીધા પછી મારી જીંદગી અને જીંદગી પ્રત્યે નો અભિગમ સંપૂર્ણ બદલાઈ ગયા.